Αλαμούνδαρος Α΄

Ο Αλαμούνδαρος Α΄ (αραβικά: αλ-Μουντίρ ιμπν αλ-Νου'μαν) ήταν ηγεμόνας των Σαρακηνών της Περσίας τον 5ο αιώνα μ.Χ. (418-461). Πιο συγκεκριμένα, ήταν ηγεμόνας του αραβικού βασιλείου των Λαχμιδών, που ήταν υποτελές της Αυτοκρατορίας των Σασσανιδών. Υπήρξε από τους σκληρότερους και επικινδυνότερους αντιπάλους των Βυζαντινών, με δράση κατά την περίοδο της βασιλείας του Θεοδοσίου Β΄. Κατά τη διάρκεια αιματηρότατης μάχης με τους Βυζαντινούς ετράπη σε άτακτη φυγή, κατά την οποία περίπου 100.000 Σαρακηνοί στρατιώτες πνίγηκαν στον ποταμό Ευφράτη, επιχειρώντας να διαφύγουν για να αποφύγουν τον ολοκληρωτικό τους σφαγιασμό.

Κατηγορία:Άραβες
Κατηγορία:Προϊσλαμική Αραβία